Borgar Berg gir i Hevd. Lov om hevd 9. desember 1966 nr. 1 med kommentara r, som kom ut i 2005, en rask innføring i Utmarkskommisjonens kompetanse i relasjon til søksmål om hevd på side 98-101. Gjennomgangen er i denne sammenheng ikke mer enn det man må kunne forvente i en lovkommentar om hevdslova, eller en «håndbok» slik forfatteren selv omtaler verket i innledningen. At forfatteren i samme kapittel også gjennomgår tingrettenes og jordskifterettenes kompetanse når det gjelder tilsvarende søksmål, må sies å være av interesse. Det gir leserne anledning til å sammenlikne saklig kompetanse og prosessform mellom disse domstolene som alle tidvis må ta stilling til slik rettserverv gjennom ulegitimert bruk.